cyanic-selkie/wikianc huggingface dataset:
เดอะเจอร์นัลลิสต์
เนื้อเรื่อง
มัตสึดะ (เรียวโกะ โยเนกูระ) นักข่าวโต๊ะสังคมของสำนักพิมพ์โทโตะที่กำลังสืบสวนความจริงในคดีฉ้อโกงของ ชินจิโร โทโยดะ (ยูซูเกะ ซานตามาเรีย) ที่ปรึกษาพิเศษประจำคณะรัฐมนตรี แต่ถูกบรรณาธิการข่าวฯ สั่งให้หยุดไว้ก่อนเพื่อตามข่าวการซื้อที่ดินของรัฐเพื่อสร้างสถาบันเอชินซึ่งเป็นโรงเรียนนิติบุคคลตามความต้องการของภรรยานายกรัฐมนตรี แต่หลังจากถูกฝ่ายค้านกดดันอย่างต่อเนื่องในการประชุมรัฐสภาเขาจึงเอ่ยว่าหากเขามีส่วนเกี่ยวข้องในการอนุมัติซื้อที่ดินของรัฐในราคาถูกกว่าเดิมจริง จะลาออกจากตำแหน่งนายกรัฐมนตรี หลังจากคำกล่าวนั้นที่ไม่ได้อยู่ในต้นร่างปราศรัย เหล่าข้าราชการต่างเริ่มปกปิดความจริง โดยสำนักนายกรัฐมนตรีปัดความรับผิดชอบไปยังอธิบดีกรมการเงินเพื่อให้เขาสั่งกรมธนารักษ์กลางในนาโงยะ จังหวัดไอจิ ดำเนินการปลอมแปลงเอกสารเพื่อให้สอดคล้องกับคำปราศรัยของนายกรัฐมนตรีในที่ประชุมสภา หนึ่งในเจ้าหน้าที่ที่ได้รับคำสั่งเช่นนั้น คาซูยะ ซูซูกิ (ฮิเดตากะ โยชิโอกะ) ที่มีความใฝ่ดีในหน้าที่การงานของเขารู้สึกไม่ยินดีต่อคำสั่งนั้น ส่วนชินอิจิ มูรากามิ (โก อายาโนะ) ที่เป็นผู้ช่วยภรรยาท่านนายกรัฐมนตรี ถูกสั่งย้ายไปอยู่สำนักข่าวกรองและวิจัย คณะรัฐมนตรี ซึ่งเป็นศูนย์ปฏิบัติการหลักในการสืบค้นข้อมูลบุคคลเพื่อว่าร้ายและเขียนความคิดเห็นตามที่ได้รับสั่งมาเพื่อสนับสนุนรัฐบาลบนสื่อออนไลน์
หลังสำนักหนังสือพิมพ์แห่งหนึ่งตีข่าวเรื่องของความเป็นไปได้ในการปลอมแปลงเอกสารทางราชการ ส่งผลให้อธิบดีกรมการเงิน โมริ ถูกสั่งให้ลาออกและเข้าร่วมการสอบปากคำในฐานะพยาน เขายอมรับผิดและกล่าวว่าเป็นคำผิดของกรมธนารักษ์ส่วนกลางแต่เพียงผู้เดียวโดยไม่มีสำนักนายกรัฐมนตรีมาเกี่ยวข้องตามที่ได้เตรียมคำตอบไว้ล่วงหน้า หลังจากนั้นไม่นานคาซูยะผูกคอเสียชีวิต หลังจากการเสียชีวิตของเขา มัตสึดะจึงกระตือรือร้นในการสืบหาความจริงต่อจนได้ทราบว่าสำนักนายกรัฐมนตรีมีส่วนเกี่ยวข้องด้วย แต่สำนักงานอัยการท้องถิ่นนาโงยะไม่สั่งฟ้องโมริและพวก มัตสึดะและมายูมิ ซูซูกิ (ชิโนบุ เทราจิมะ) ภรรยาของคาซูยะตัดสินใจเคลื่อนไหวทั้งการชุมนุมและทางสื่อออนไลน์ ส่วนคูโรซากิและพวกที่เป็นส่วนหนึ่งในการปลอมแปลงเอกสารได้รับการเลื่อนตำแหน่ง แต่ด้วยความสำนึกผิด คูโรซากิได้มาพบมายูมิเพื่อมอบบันทึกการปลอมแปลงเอกสารที่คาซูยะมอบไว้ให้กับเขาก่อนฆ่าตัวตาย หลังจากนั้นเธอพร้อมกับมัตสึดะนำแฟลชไดร์ฟมอบให้กับสำนักพิมพ์ของเธอเพื่อตีข่าวหน้าหนึ่ง มูรากามิถึงเห็นข่าวนั้นจึงติดต่อมัตสึดะ อัยการท้องถิ่นนาโงยะโยชิคัตสึ ยางาวะ (โคจิ โอกูระ) ได้สอบสวนคูโรซากิอย่างไม่เป็นทางการในโรงแรมแห่งหนึ่ง เขากล่าวต่อยางาวะว่าการปลอมแปลงเอกสารมีคำสั่งต้นมาจากมูรากามิ ผู้ช่วยภรรยาท่านนายกรัฐมนตรี เขาได้ทำการแอบบันทึกเสียงไว้ระหว่างสนทนากับโทโยดะเรื่องคดีฉ้อโกงของเขา มูรากามิตั้งคำถามกับตนเองว่าทำไมถึงเข้ารับราชการ ท้ายที่สุดทั้งมัตสึดะ มูรากามิ เรียว และมายูมิเดินทางไปยังศาลท้องถิ่นนาโงยะเพื่อเข้ารับฟังการพิจารณาคดี
ค่ายกักกันดัคเคา
ค่ายกักกันดัคเคา (Konzentrationslager (KZ) Dachau) เป็นค่ายกักกันนาซีแห่งแรกที่เปิดในเยอรมนี ตั้งอยู่บนที่ดินของโรงงานผลิตอาวุธร้างใกล้กับเมืองสมัยกลางชื่อว่า ดัคเคา ห่างจากเมืองมิวนิกในรัฐบาวาเรียไปทางตะวันตกเฉียงเหนือราว 16 กิโลเมตร ซึ่งตั้งอยู่ทางภาคใต้ของเยอรมนี ค่ายนี้เปิดเมื่อวันที่ 22 มีนาคม ค.ศ. 1933 (51 วันหลังฮิตเลอร์ขึ้นสู่อำนาจ) และเป็นค่ายกักกันปกติแห่งแรกที่จัดตั้งโดยรัฐบาลผสมระหว่างพรรคชาติสังคมนิยม (พรรคนาซี) กับพรรคชาตินิยมประชาชนเยอรมัน (ถูกยุบเมื่อวันที่ 6 กรกฎาคม ค.ศ. 1933) ไฮน์ริช ฮิมม์เลอร์ หัวหน้าตำรวจเมืองมิวนิก อธิบายค่ายอย่างเป็นทางการว่า "ค่ายกักกันนักโทษการเมืองแห่งแรก"
ดัคเคาเป็นต้นแบบและตัวอย่างของค่ายกักกันนาซีแห่งอื่น ๆ ที่จะมีขึ้นตามมา แทบทุกชุมชนในเยอรมนีมีสมาชิกถูกนำไปยังค่ายเหล่านี้ หนังสือพิมพ์รายงาน "การย้ายศัตรูของไรช์ไปยังค่ายกักกัน" อย่างต่อเนื่อง และเมื่อ ค.ศ. 1935 ได้มีบทร้อยกรองจิงเกิล (jingle) เตือนว่า: "ข้าแต่องค์พระผู้เป็นเจ้า โปรดให้ข้าพระองค์โง่ เพื่อที่ข้าพระองค์จะได้ไม่ต้องไปดัคเคา" (Lieber Gott, mach mich dumm, damit ich nicht nach Dachau kumm)
การจัดการพื้นฐานของค่าย การออกแบบเช่นเดียวกับแผนสิ่งปลูกสร้าง พัฒนาโดย คอมมันดันท์ เทโอดอร์ ไอเคอ (Theodor Eicke) และได้ปรับใช้กับทุกค่ายที่สร้างขึ้นภายหลัง เขามีค่ายที่มั่นคงแยกต่างหากใกล้กับศูนย์บัญชาการ ซึ่งประกอบด้วยส่วนที่อยู่อาศัย ฝ่ายบริหาร และค่ายทหาร ไอคเคอเองกลายมาเป็นหัวหน้าผู้ตรวจการค่ายกักกันทุกแห่ง ซึ่งรับผิดชอบต่อการก่อสร้างค่ายอื่น ๆ ให้เป็นไปตามแบบของเขา
ค่ายถูกใช้ตั้งแต่ ค.ศ. 1933 ถึง 1960 สิบสองปีแรกใช้เป็นศูนย์กักกันของจักรวรรดิไรช์ที่สาม ระหว่าง ค.ศ. 1933 และ 1938 นักโทษส่วนใหญ่มีเชื้อชาติเยอรมันซึ่งถูกควบคุมตัวด้วยเหตุผลทางการเมือง ภายหลังค่ายถูกใช้สำหรับนักโทษทุกประเภทจากทุกชาติที่ถูกกองทัพไรช์ที่สามยึดครอง นับแต่ ค.ศ. 1945 ถึง 1948 ค่ายดังกล่าวถูกใช้เป็นเรือนจำแก่นายทหารเอสเอสที่รอการพิจารณา หลังจาก ค.ศ. 1948 ได้มีการจัดให้ประชากรเยอรมันที่ถูกขับไล่จากเชโกสโลวาเกียอาศัยอยู่ในค่าย และยังเป็นฐานของสหรัฐอเมริกา ค่ายดังกล่าวถูกปิดใน ค.ศ. 1960 และนับแต่นั้น ได้มีการก่อสร้างอนุสรณ์สถานขึ้นหลายแห่งที่นั่น ด้วยการยืนกรานของอดีตนักโทษ
ประเมินสถิติลักษณะประชากรมีหลากหลายแต่อยู่ในพิสัยทั่วไปเดียวกัน เราอาจไม่มีวันทราบได้ว่ามีผู้ถูกกักขังหรือเสียชีวิตในค่ายจำนวนเท่าใด เนื่องจากยุคสมัยแห่งความยุ่งเหยิง แหล่งข้อมูลหนึ่งในประมาณการทั่วไปนักโทษกว่า 200,000 คน จากมากกว่า 30 ประเทศระหว่างช่วงจักรวรรดิไรช์ที่สาม สองในสามเป็นนักโทษการเมือง และเกือบหนึ่งในสามเป็นชาวยิว นักโทษ 25,613 คนเชื่อกันว่าเสียชีวิตในค่าย และอีกเกือบ 10,000 คนในค่ายย่อย ส่วนใหญ่เป็นเพราะโรคระบาด ทุพโภชนาการและอัตวินิบาตกรรม ต้น ค.ศ. 1945 มีการระบาดของไข้รากสาดใหญ่ในค่ายเพราะมีการไหลบ่าเข้ามาของนักโทษจากค่ายอื่นจนทำให้เกิดการแออัด หลังมีการอพยพ ซึ่งทำให้นักโทษที่อ่อนแอเสียชีวิตเป็นจำนวนมาก ในช่วงปลายสงครามมีการเดินแถวมรณะ (death march) ออกจากและเข้ามายังค่ายทำให้นักโทษเสียชีวิตจำนวนมาก แต่ไม่ทราบจำนวน แม้หลังมีการปลดปล่อยค่ายแล้ว ก็ยังมีนักโทษที่อ่อนแอเกินกว่าจะมีอาการดีขึ้นเสียชีวิตต่อไป
ในช่วงที่เป็นค่ายกักกันกว่าสิบสองปี ฝ่ายบริหารดัคเคาบันทึกการนำเข้านักโทษ 206,206 คน และมีผู้เสียชีวิต 31,951 คน มีการก่อสร้างเมรุเพื่อจัดการกับศพ ไม่มีหลักฐานการสังหารหมู่ภายในค่าย และแม้จะมีการอ้างว่าใน ค.ศ. 1942 นักโทษกว่า 3,166 คนในสภาพอ่อนแอถูกส่งไปยังปราสาทฮาร์ไทม์ใกล้กับลินซ์ และมีการประหารชีวิตด้วยแก๊สพิษด้วยเหตุผลว่า พวกเขามีร่างกายไม่แข็งแรง การวิจัยเดียวกันเตือนว่า แม้จะเป็นข้อมูลจากนักเคลื่อนไหวการล้างชาติโดยนาซีในกรุงเยรูซาเล็ม แต่คำให้การของผู้รอดชีวิตก็มีชื่อเสียว่าเชื่อถือไม่ได้
สิ่งที่เกี่ยวข้อง
ฟรินซ์ แกร์ลิก (Fritz Gerlich) เป็นนักข่าวและนักประวัติศาสตร์ชาวเยอรมัน ผู้มองเห็นความชั่วร้ายของอุดมการณ์ของฮิตเลอร์และพรรคนาซีจึงได้เขียนหนังสือพิมพ์โจมตีฮิตเลอร์และพรรคนาซีตลอดมา หลังจากฮิตเลอร์และพรรคนาซีมีอำนาจในเยอรมนี เขาถูกจับกุมและถูกส่งไปที่ค่ายกักกันดัคเคา เขาถูกเจ้าหน้าที่ค่ายกักกันฆ่าตายซึ่งอยู่ในระหว่างเหตุการณ์คืนแห่งมีดยาว เมื่อวันที่ 30 มิถุนายน ค.ศ.1934
สตรีสาวอ่านหนังสือ (ฟราโกนาร์ด)
สตรีสาวอ่านหนังสือ (A Young Girl Reading) เป็นภาพเขียนสีน้ำมันที่เขียนโดยฌอง-โอโนเร ฟราโกนาร์ดจิตรกรคนสำคัญชาวฝรั่งเศสของสมัยบาโรก บุตรีของแอนดรู ดับเบิลยู เมลลอนอุทิศภาพเขียนให้แก่หอศิลป์แห่งชาติ (วอชิงตัน ดี.ซี.)ในสหรัฐอเมริกาหลังจากการเสียชีวิตของบิดา
ฌอง-โอโนเร ฟราโกนาร์ดเขียนภาพ “สตรีสาวอ่านหนังสือ” ราวปี ค.ศ. 1776 เป็นภาพของสตรีไม่ทราบนามแต่งตัวด้วยเครื่องแต่งกายสีเหลืองสด จากการเอ็กซเรย์พบว่าภาพใต้ภาพเขียนที่เห็นกันในปัจจุบันเป็นภาพอีกภาพหนึ่งที่ฟราโกนาร์ดเขียนทัพ ภาพเขียนนี้เป็นหนึ่งในหลายภาพที่ฟราโกนาร์ดเขียนเกี่ยวกับเด็กสาว
ตำบลจอมปลวก
จอมปลวก เป็นตำบลในอำเภอบางคนที จังหวัดสมุทรสงคราม มีฐานะเป็นองค์การบริหารส่วนตำบล
ที่ตั้งและอาณาเขต
ตำบลจอมปลวกตั้งอยู่ทางทิศตะวันออกเฉียงเหนือของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลจอมปลวกอยู่ในเขตอำเภอบางคนที เป็นตำบลเก่าแก่ มีการปกครองในเขตพื้นที่ทั้งหมด 13 หมู่บ้าน ต่อมาในวันที่ 10 มิถุนายน พ.ศ. 2490 ได้แยกการปกครองหมู่ที่ 11, 12, 13 (ในขณะนั้น) ของตำบลจอมปลวก กับการปกครองหมู่ที่ 14, 15 ของตำบลกระดังงา จัดตั้งเป็นตำบลยายแพง และแยกการปกครองหมู่ที่ 8, 9, 10 (ในขณะนั้น) ของตำบลจอมปลวก กับการปกครองหมู่ที่ 9, 10 ของตำบลบางพรม จัดตั้งเป็นตำบลบางกระบือ ตำบลจอมปลวกจึงเหลือการปกครองในเขตตำบลทั้งหมด 7 หมู่บ้าน จนถึงปัจจุบัน
ต่อมาได้มีการจัดตั้งสภาตำบลจอมปลวก ในวันที่ 22 พฤษภาคม พ.ศ. 2517 ก่อนที่ต่อมาสภาตำบลจอมปลวกได้รับการจัดตั้งเป็นองค์การบริหารส่วนตำบลจอมปลวก ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา
ตำบลเขาแก้วศรีสมบูรณ์
เขาแก้วศรีสมบูรณ์ เป็นตำบลหนึ่งในอำเภอทุ่งเสลี่ยม จังหวัดสุโขทัย พื้นที่ทั้งหมดอยู่ในความรับผิดชอบของเทศบาลตำบลเขาแก้วศรีสมบูรณ์
การแบ่งเขตการปกครอง
เทศบาลตำบลเขาแก้วศรีสมบูรณ์แบ่งเขตปกครองครอบคลุมพื้นที่ จำนวนทั้งหมด 11 หมู่บ้าน
ประชากร
ประชากรในเทศบาลตำบลเขาแก้วศรีสมบูรณ์มีจำนวน 8,056 คน
อาชีพ
ประชากรในเทศบาลตำบลเขาแก้วศรีสมบูรณ์ส่วนใหญ่ประกอบอาชีพเกษตรกรรม
องค์การบริหารส่วนตำบลกระดังงา
องค์การบริหารส่วนตำบลกระดังงา อาจหมายถึง
ฮันแนส โซร์ ฮัตล์โตร์ซอน
ฮันแนส โซร์ ฮัตล์โตร์ซอน (Hannes Þór Halldórsson; เกิดวันที่ 27 เมษายน ค.ศ. 1984) เป็นผู้ผลิตภาพยนตร์ และนักฟุตบอลอาชีพชาวไอซ์แลนด์ ปัจจุบันเล่นในตำแหน่งผู้รักษาประตูให้กับสโมสรฟุตบอลราเนอส์และทีมชาติไอซ์แลนด์
แหล่งข้อมูลอื่น
1984
Query optimizer
query optimizer ในส่วนประกอบของการจัดการฐานข้อมูล คือ การทำให้กระบวนการสอบถามข้อมูล หรือ query processing มีประสิทธิภาพมากที่สุด หรือดีที่สุดนั้นเอง ซึ่ง query Optimization เป็นขั้นตอนหนึ่งในกระบวนการสอบถามข้อมูล เมื่อผู้ใช้สอบถามว่าต้องการข้อมูลอะไร กระบวนการสอบถามข้อมูลในระบบจัดการฐานข้อมูล จะมี Optimizer ซึ่งมีหน้าที่ในการทำ query Optimization โดยจะเลือกแผนปฏิบัติที่ทำให้ได้คำตอบที่ดีที่สุด เพื่อให้ถูกต้องตรงกับความต้องการของผู้ใช้ได้อย่างเหมาะสม รวดเร็ว และประหยัดค่าใช้จ่ายให้เกิดน้อยที่สุดในส่วนที่เกี่ยวกับเวลาที่ใช้ในการประมวลผลกลาง (CPU time ) และเวลาที่ใช้ในการดึงข้อมูลจากอุปกรณ์อินพุต และ เอาต์พุต ( I / O time )
สตาลินกราด (ภาพยนตร์ พ.ศ. 2533)
สตาลินกราด (Сталинград) เป็นภาพยนตร์อิงประวัติศาสตร์สหภาพโซเวียต 2 ภาค มีเนื้อเรืองเกี่ยวกับยุทธการที่สตาลินกราด เป็นภาพยนตร์ร่วมมือกันระหว่าง สหภาพโซเวียต-เยอรมันตะวันออก-เชโกสโลวาเกีย-สหรัฐ กำกับโดย ยูรี โอเซรอฟ ภาพยนตร์ออกฉายในเดือนกุมภาพันธ์ พ.ศ. 2533
จักรวรรดิจีน (ค.ศ. 1915–1916)
จักรวรรดิจีน (Empire of China) เป็นการปกครองซึ่งดำรงอยู่ในช่วงสั้น ๆ ในประเทศจีนตั้งแต่ปลาย ค.ศ. 1915 ถึงต้น ค.ศ. 1916 หลังจากขุนพลยฺเหวียน ชื่อไข่ (袁世凱) ยุบสาธารณรัฐ แล้วจัดตั้งจักรวรรดิขึ้นแทน ก่อนตั้งตัวเป็นจักรพรรดิ การรื้อฟื้นราชาธิปไตยนี้ทำให้การวางรากฐานสาธารณรัฐต้องล่าถอยไปหลายปี ทั้งนำพาบ้านเมืองเข้าสู่ยุคสมัยแห่งการแก่งแย่งชิงดีของแม่ทัพนายกอง
การเตรียมจัดตั้ง
หลังยฺเหวียน ชื่อไข่ ได้รับแต่งตั้งเป็นประธานาธิบดีชั่วคราวคนที่สองของสาธารณรัฐจีน เขาดำเนินการหลายอย่างเพื่อรวบอำนาจและกำจัดผู้นำฝ่ายค้าน เขาร่วมมือกับมหาอำนาจยุโรปหลายชาติกับทั้งชาติบ้านใกล้เรือนเคียงอย่างญี่ปุ่นเพื่อให้อำนาจของตัวมั่นคง ราวเดือนสิงหาคม ค.ศ. 1915 เขาสั่งให้หยาง ตู้ (楊度) และคนอื่น ๆ ออกหาเสียงหนุนการรื้อฟื้นราชาธิปไตย ครั้นวันที่ 11 ธันวาคม ค.ศ. 1915 สภานิติบัญญัติของสาธารณรัฐจีนลงคะแนนเสียงเอกฉันท์เลือกตั้งเขาเป็นจักรพรรดิ เขาทำทีปฏิเสธ สภาจึงร้องขอเขาอีกครั้ง และครั้งนี้เขายินยอม
วันที่ 12 ธันวาคม ค.ศ. 1915 ยฺเหวียน ชื่อไข่ เคียงคู่มากับลูกชายของตัว คือ ยฺเหวียน เค่อติ้ง (袁克定) ก็ประกาศตนเป็นจักรพรรดิจีน เรียกขานตัวว่า "มหาจักรพรรดิจักรวรรดิจีน" (中華帝國大皇帝) และใช้นามรัชศกว่า "หงเซี่ยน" (洪憲; "ธรรมนูญสมบูรณ์พร้อม") แต่ยฺเหวียน ชื่อไข่ เลื่อนราชาภิเษกออกไปจนวันที่ 1 มกราคม ค.ศ. 1916 เขาสั่งให้ถอดเครื่องแบบแมนจูออกจากวัฒนธรรมของชาติ แล้วให้นำชุดชาวฮั่นกลับมาใช้โดยดัดแปลงบางประการ เขาสวมชุดชาวฮั่นในงานซ้อมใหญ่ราชาภิเษก แต่อนุภริยาชาวเกาหลีของเขาสร้างความปั่นป่วนในงานดังกล่าว เมื่อเป็นจักรพรรดิแล้ว เขาตั้งญาติสนิทมิตรสหายเป็นราชวงศ์ทรงศักดิ์ต่าง ๆ ทั้งยังหว่านยศศักดิ์ให้แก่บุคคลทั้งหลายที่เขาคิดว่าซื้อได้ด้วยลาภยศ
เวลานั้น สกุลอ้ายซินเจว๋หลัว (愛新覺羅) ของราชวงศ์ชิงที่ล่มสลายลง ยังพำนักอยู่ ณ พระราชวังต้องห้ามในฐานะราชวงศ์ต่างประเทศ ราชสกุลอ้ายซินเจว๋หลัวยอมรับการครองราชย์ของยฺเหวียน ชื่อไข่ และยังมีการเสนอให้อดีตจักรพรรดิผู่อี๋ (溥儀) สมรสกับธิดาของยฺเหวียน ชื่อไข่
ความสั่นคลอน
นับแต่เขาประกาศตัวเป็นจักรพรรดิ เกิดกบฏต่อต้านเขาจากมณฑลหนึ่งไปสู่มณฑลหนึ่ง เริ่มจากหยุนหนาน ซึ่งมีผู้นำ คือ ไช่ เอ้อ (蔡鍔) ผู้ว่าการมณฑลที่เขาแต่งตั้งเอง กับถัง จี้เหยา (唐繼堯) นายทัพของเขา ตามด้วยเจียงซี ซึ่งมีผู้นำ คือ หลี่ เลี่ยจวิน (李烈钧) ผู้ว่าการมณฑล กลุ่มผู้ต่อต้านรวมตัวกันเป็นทัพคุ้มชาติ (護國軍) ก่อให้เกิดสงครามคุ้มชาติ (護國戰爭) และส่งผลให้มณฑลอื่น ๆ ประกาศไม่ขึ้นตรงต่อจักรวรรดิ ฝ่ายทหารทัพเป่ย์หยาง (北洋軍) ของเขา ซึ่งไม่ได้รับค่าตอบแทนจากรัฐบาลจักรวรรดิเขามาครั้งหนึ่งแล้ว ก็ไม่นำพาต่อสถานการณ์ และที่สุดก็พ่ายแพ้แก่ทัพคุ้มชาติ แม้ฝึกหัดมาดีและมียุทโธปกรณ์ดีกว่า
เมื่อเห็นว่า ยฺเหวียน ชื่อไข่ อ่อนแอและไม่เป็นที่นิยม มหาอำนาจต่างชาติก็ถอนความช่วยเหลือจากเขา แม้ยังไม่เลือกข้างก็ตาม จักรวรรดิญี่ปุ่นเริ่มด้วยขู่เข็ญว่าจะรุกราน แล้วปฏิญาณว่า จะโค่นล้มจักรวรรดิของเขา ทั้งถือว่า "มีสถานะสงคราม" ระหว่างประเทศคู่ขัดแย้งทั้งสอง พร้อมยินยอมให้พลเมืองญี่ปุ่นเข้าช่วยเหลือฝ่ายสาธารณรัฐได้
เพราะต้องเผชิญการต่อต้านถ้วนหน้า ยฺเหวียน ชื่อไข่ จึงเลื่อนราชาภิเษกออกไป เพื่อบรรเทาความไม่พอใจของฝ่ายตรงข้าม ต่อมาในวันที่ 1 มีนาคม ค.ศ. 1916 เขาประกาศตัดงบงานราชาภิเษกลง ครั้นวันที่ 17 มีนาคม ค.ศ. 1916 เขาหารือเรื่องล้มเลิกจักรวรรดิกับเหลียง ชื่ออี๋ (梁士詒) รัฐมนตรีของตัว แล้วจึงประกาศยุติจักรวรรดิในวันที่ 22 มีนาคม ค.ศ. 1916 รัชศกหงเซี่ยนของเขาสิ้นสุดลงในวันที่ 23 มีนาคม ค.ศ. 1916 และมีการรื้อฟื้นสาธารณรัฐ เขาอยู่ในราชสมบัติ 83 วัน
เมื่อยฺเหวียน ชื่อไข่ เสียชีวิตในวันที่ 6 มิถุนายน ค.ศ. 1916 หลี ยฺเหวียนหง (黎元洪) รองประธานาธิบดี ก็ขึ้นเป็นประธานาธิบดี และตั้งตวั้น ฉีรุ่ย (段祺瑞) ขุนพลทัพเป่ย์หยาง เป็นนายกรัฐมนตรี พร้อมรื้อฟื้นสมัชชาแห่งชาติกับรัฐธรรมนูญชั่วคราว แต่อำนาจส่วนกลางของรัฐบาลในกรุงเป่ย์จิงนั้นอ่อนแอนัก ทั้งการตายของยฺเหวียน ชื่อไข่ ก็ทำให้ประเทศจีนเข้าสู่สมัยขุนศึก (軍閥時代) ซึ่งแม่ทัพนายกองช่วงชิงอำนาจกัน
สัญลักษณ์ประจำชาติ
แม้เปลี่ยนชื่อประเทศในภาษาจีน จาก "สาธารณรัฐจีน" เป็น "จักรวรรดิจีน" (หรือ "หงเซี่ยน" ในเอกสารราชการ) แต่ยฺเหวียน ชื่อไข่ ยังคงใช้คำว่า "สาธารณรัฐจีน" เป็นชื่อประเทศในภาษาอังกฤษต่อไป
ยฺเหวียน ชื่อไข่ ตั้งกรมพิธีการ (禮制館) เพื่อกำหนดเพลงชาติอย่างเป็นทางการของสาธารณรัฐจีนเสียใหม่ เพลงดังกล่าวออกในเดือนมิถุนายน ค.ศ. 1915 ชื่อ "จงกั๋วสฺยงลี่-อฺวี่โจ้วเจียน" (中國雄立宇宙間; "เมืองจีนยืนแกร่งกลางพิภพ") ผู้เขียนเนื้อร้อง คือ อิ้น ชาง (廕昌) ผู้แต่งทำนอง คือ หวัง ลู่ (王露) เมื่อยุบสาธารณรัฐและตั้งจักรวรรดิขึ้นแทนแล้ว มีการแก้เนื้อร้องเล็กน้อยในเดือนธันวาคม ค.ศ. 1915 โดยเปลี่ยน "ก้งเหออู่จู๋" (共和五族; "ห้าชนหลอมรวม") เป็น "ซฺวินหฺวาอีร่าง" [勳華揖讓; ชื่อเรียกระบอบการปกครองโบราณสมัยจักรพรรดิเหยา (尧) และจักรพรรดิชุ่น (帝舜)]
ธงชาติยังเปลี่ยนจากแบบเดิมที่มี 5 ริ้ว เป็นแบบใหม่มีริ้วสีแดงอยู่กลาง ปรกติริ้วดังกล่าวเป็นกากบาททแยง แต่บางทีก็เป็นกากบาทตั้ง
ตราแผ่นดิน คือ ตราแผ่นดินสิบสองสัญลักษณ์ (十二章國徽)
รายการยศศักดิ์ที่แต่งตั้งในสมัยนี้
ต่อไปนี้เป็นรายการยศศักดิ์ที่ ยฺเหวียน ชื่อไข่ แต่งตั้ง พร้อมด้วยรายชื่อผู้ได้รับแต่งตั้ง
มหัศจรรย์พิสูจน์รักถึงยมโลก
มหัศจรรย์พิสูจน์รักถึงยมโลก (อังกฤษ: The Book of Life) เป็นภาพยนตร์แอนิเมชั่นสามมิติ กำกับภาพยนตร์โดย จอร์จ กูเตียร์เรซ สร้างโดย Reel FX Creative Studios และจัดจำหน่ายโดย ทเวนตีท์เซนจูรีฟอกซ์ เข้าฉายในอเมริกาเมื่อ 17 ตุลาคม 2014 มีกำหนดการเข้าฉายในประเทศไทยวันที่ 27 พฤศจิกายน 2014 และภาพยนตร์เรื่องนี้ได้เสนอชื่อเข้าชิงรางวัลลูกโลกทองคำครั้งที่ 72 (ปี 2015) ในสาขาภาพยนตร์แอนิเมชั่นยอดเยี่ยม
เรื่องย่อ
เป็นเรื่องราวที่เล่าจากหนังสือมหัศจรรย์เล่มหนึ่งที่มีชื่อว่า บัญชีชีวิต โดยหนังสือเริ่มต้นจากการเล่าถึงวันฮัลโลวีน หรือวันปล่อยผี ที่ซึ่งทุกๆอย่างสามารถเกิดขึ้นได้ รวมไปจนถึงการที่วิญญาณทุกดวงจะสามารถข้ามผ่านระหว่างภพได้อย่างอิสระ หนึ่งในนั้นก็คือยมทูตชายหญิงสองตน นามว่า ซิบัลบา และ ลา มัวร์เต ที่คอยเฝ้าดู วาคีน และ มาโนโล่ ชายหนุ่มเพื่อนรักสองคนที่หลงรักหญิงสาวคนเดียวกันซึ่งก็คือ มาเรีย จึงกลายเป็นที่มาของการเดิมพันครั้งยิ่งใหญ่ของซิบัลบาและลา มัวร์เต ในการครอบครองดินแดน ได้แก่ ดินแดนแห่งความจดจำซึ่ง ลา มัวร์เต ปกครองอยู่ กับดินแดนแห่งความหลงลืมที่ซิบัลบาเป็นผู้ปกครอง โดยยมทูตทั้งสองจะต้องเลือกระหว่างวาคีนและมาโนโล่ และให้คนใดคนหนึ่งที่วางเดิมพันไว้ได้แต่งงานกับมาเรียจึงถือว่าชนะ
การวิจารณ์ภาพยนตร์
การวิจารณ์ภาพยนตร์ หรือ การวิพากษ์ภาพยนตร์ (Film criticism) เป็นการวิเคราะห์และประเมินคุณค่าของภาพยนตร์และสื่อภาพยนตร์ คำศัพท์นี้มักใช้สลับกับคำว่า 'การรีวิวภาพยนตร์' (film review) การรีวิวภาพยนตร์ มีความหมายแฝงถึงการแนะนำซึ่งมุ่งเป้าหมายที่ผู้บริโภค มักจะเขียนเชิงพรรณนาและตัดสินภาพยนตร์ใหม่เพียงเรื่องเดียว การวิจารณ์ภาพยนตร์ ไม่ได้มีรูปแบบของการรีวิว มักเป็นการวิเคราะห์ภาพยนตร์เรื่องนั้น ๆ ในเชิงประวัติศาสตร์ของการพัฒนาและเชื่อมโยงกับบริบทดั้งเดิม ความสำคัญและความหมายของภาพยนตร์ในเชิงคุณค่าและประสบการณ์จากการพัฒนาผ่านประเด็นหลักของภาพยนตร์ (เช่น แก่นเรื่อง การเล่าเรื่อง ตัวละคร) การเชื่อมโยงกับองค์ประกอบของภาพยนตร์ และการเชื่อมโยงกับสังคมและวัฒนธรรม
โดยทั่วไปการวิจารณ์ภาพยนตร์สามารถแบ่งออกได้เป็น 2 ประเภท คือ การวิจารณ์ทางสื่อมวลชนซึ่งมักปรากฏในหนังสือพิมพ์ นิตยสาร สื่อมวลชนอื่นที่เป็นที่นิยม และหนังสือ และการวิจารณ์เชิงวิชาการโดยนักวิชาการที่มีการค้นคว้าทฤษฎีภาพยนตร์และตีพิมพ์บทความในวารสารวิชาการ การวิจารณ์ภาพยนตร์เชิงวิชาการมักไม่ใช้รูปแบบของการรีวิว แต่มักจะวิเคราะห์ภาพยนตร์และแสดงมุมมองต่าง ๆ ในทางประวัติศาสตร์หรือภูมิหลังของภาพยนตร์ตามประเภทภาพยนตร์ (genre) นั้นๆ หรือประวัติของภาพยนตร์ของภาพยนตร์ทั้งหมด
นักวิจารณ์ภาพยนตร์ออนไลน์
เว็บไซต์ อย่างเช่น รอตเทน โทเมโทส์ และ เมทาคริติก พยายามหาวิธีใช้ประโยชน์ของการรีวิวภาพยนตร์โดยรวบรวมข้อมูลจากแหล่งข้อมูลหลาย ๆ แหล่ง ประมวลแหล่งข้อมูล และกำหนดวิธีให้คะแนนเพื่อวัดการรับรู้ภาพยนตร์ที่ได้รับผ่านทางออนไลน์
บล็อกได้เปิดโอกาสให้แก่นักวิจารณ์สมัครเล่นคลื่นลูกใหม่ในการแสดงความคิดเห็นเกี่ยวกับภาพยนตร์ บล็อกที่รีวิวภาพยนตร์อาจมุ่งเน้นเฉพาะประเภทภาพยนตร์ ผู้กำกับ นักแสดง หรือเฉพาะภาพยนตร์ในหมวดหมู่ที่สนใจ เพื่อน เพื่อนของเพื่อน หรือผู้อ่านทั่วไปสามารถเข้าเยี่ยมบล็อกและมักจะให้ความคิดเห็นของตนเกี่ยวกับภาพยนตร์ และ/หรือความเห็นต่อผู้เขียนรีวิว เว็บไซต์ประเภทรีวิวนี้สามารถรวมกลุ่มคนที่มีความคิดแนวเดียวกันเข้ามาหาบล็อกเพื่อที่จะติดตามนักวิจารณ์ที่มีแนวโน้มการวิจารณ์ที่คล้ายคลึงกับของตน ผลสำรวจของไทยในปี พ.ศ. 2557 พบว่า บล็อกเป็นพื้นที่ที่มีนักวิจารณ์ภาพยนตร์มากที่สุดในบรรดาสื่อออนไลน์ทั้งหมด ตัวอย่างของบล็อกนักวิจารณ์ภาพยนตร์ไทย ได้แก่ บล็อกแก๊ง และบล็อกกาซีน ประชาไท กำรสร้างบทวิจารณ์ไทยที่เน้นคุณค่าทางสุนทรียศาสตร์ของภาพยนตร์นั้นยังมีน้อยมำก บล็อกเป็นพื้นที่สำคัญในกำรสร้างงานวิจารณ์ภาพยนตร์ของไทย  นอกจากนี้ YouTube ยังทำหน้าที่เป็นเวทีสำหรับนักวิจารณ์ภาพยนตร์สมัครเล่นได้ด้วย
บางเว็บไซต์มีความเชี่ยวชาญเฉพาะทางในการรีวิวหรือแนะนำภาพยนตร์ ตัวอย่างเช่น การให้ตำปรึกษาแก่ผู้ปกครองเพื่อใช้ในการตัดสินความเหมาะสมของภาพยนตร์สำหรับเด็ก มีเว็บไซต์ที่มุ่งให้ความสำคัญในมุมมองทางศาสนา (เช่น CAP Alert ) บางเว็บไซต์ยังเน้นเฉพาะเรื่องเชิงลึก เช่น วิทยาศาสตร์ในภาพยนตร์ประเภทนวนิยาย บางเว็บไซต์ก็รีวิวเชิงลึกโดยบุคคลอิสระที่ไม่สังกัดหน่วยงานใดๆ บางแห่งห้ามโฆษณาและให้ความคิดเห็นทีตรงไปตรงมาโดยไม่มีผลประโยชน์ตอบแทนทางการค้า นักวิจารณ์ภาพยนตร์กลุ่มนี้มักจะมีพื้นฐานการศึกษทางด้านภาพยนตร์
สมาคมวิจารณ์ภาพยนตร์ออนไลน์ (Online Film Critics Society) เป็นสมาคมนานาชาติของสายอาชีพนักวิจารณ์ภาพยนตร์ทางอินเทอร์เน็ต ซึ่งประกอบด้วยนักเขียนจากทั่วโลก ส่วนชมรมนักวิจารณ์ภาพยนตร์ออนไลน์แห่งนิวยอร์ก (New York Film Critics Online) จัดการความคิดเห็นและการรีวิวภาพยนตร์โดยนักวิจารณ์เฉพาะในพื้นที่ของรัฐนิวยอร์กและใกล้เคียง 3 รัฐ
การวิจารณ์ทางวิชาการ
การวิจารณ์ภาพยนตร์ทางวิชาการ มักรู้จักกันว่าเป็น ทฤษฎีภาพยนตร์ หรือภาพยนตร์ศึกษา บทวิจารณ์ทางวิชาการเป็นการสำรวจภาพยนตร์มากกว่าบทรีวิว นักวิจารณ์ในกลุ่มนี้พยายามที่จะตรวจสอบ หาเหตุผลของผลงานภาพยนตร์ที่ประสบความสำเร็จในทางสุนทรียศาสตร์หรือการเมือง ความหมายและผลกระทบที่มีต่อคนทั่วไป โดยปรกตินักวิจารณ์กลุ่มนี้มักจะนำเสนอบทความในวารสารวิชาการและตำรา ซึ่งมักอยู่ในสังกัดของสำนักพิมพ์มหาวิทยาลัย หรือนิตยสารระดับบน
การวิจารณ์ภาพยนตร์ทางวิชาการส่วนใหญ่มักจะมีรูปแบบคล้าย ๆ กัน คือ มีบทสรุปของพล็อตเรื่องของภาพยนตร์เพื่อทบทวนความจำของผู้อ่าน หรือเสริมแนวคิดต่างๆ ในประเภทของภาพยนตร์นั้น ๆ หลังจากนั้นก็อภิปรายเกี่ยวกับบริบททางวัฒนธรรม แก่นเรื่อง (major themes) และการทำซ้ำ และรายละเอียดเกี่ยวกับสิ่งที่สืบทอดของภาพยนตร์
กันดั้มเซนติเนล
กันดั้มเซนติเนล (ญี่ปุ่น:ガンダム・センチネル ;อังกฤษ:Gundam Sentinel) เป็นนิยายในกันดั้มซีรีส์ซึ่งใช้ศักราช Universal Century โดยเริ่มตีพิมพ์ในนิตยสาร Model Graphix ตั้งแต่เดือนกันยายน พ.ศ. 2530ถึงเดือนตุลาคม พ.ศ. 2531 ประพันธ์โดยมาซายะ ทาคาฮาชิและออกแบบเครื่องกลโดยฮาจิเมะ คาโทกิ
ในเดือนตุลาคม พ.ศ. 2532 นิตยสาร Model Graphix ได้ทำการรวมเล่มและเพิ่มดีไซน์ซึ่งไม่ได้ปรากฏในฉบับดั้งเดิมเข้าไปเป็นนิยายประกอบภาพถ่ายความยาว 320 หน้าโดยใช้ชื่อว่า Gundam Wars III: Gundam Sentinel -The Battle of Real Gundam- และในเดือนมิถุนายน พ.ศ. 2533ก็ได้รับการเรียบเรียงและตีพิมพ์เป็นนิยายอีกครั้งโดยใช้ชื่อว่า คำสารภาพของอลิซ
เนื้อเรื่องของกันดั้มเซนติเนลอยู่ในช่วงเวลาเดียวกับตอนท้ายของอะนิเมะ โมบิลสูทเซต้ากันดั้ม โดยตัวเอกของเรื่อง เรียว รูทซ์ เป็นสมาชิกของ หน่วยเฉพาะกิจอัลฟ่า ซึ่งตั้งขึ้นเพื่อกวาดล้างอดีตเจ้าหน้าที่ระดับสูงของสหพันธ์โลกซึ่งได้แยกตัวไปเป็นองค์กร นิวดีไซส์ (New Desides (มาจาก decision และ dissident) เพื่อสนับสนุนแนวคิดของทิทานส์ที่ให้สิทธิแก่มนุษย์โลกมากกว่าชาวอาณานิคม
เกรซ มัวร์
เกรซ มัวร์ (Grace Moore; 5 ธันวาคม ค.ศ. 1898 - 26 มกราคม ค.ศ. 1947) เป็นนักร้องโซปราโน โอเปรา และนักแสดงทั้งละครเวทีและภาพยนตร์ เธอมีฉายาว่า "ไนติงเกลฝั่งเทนเนสซี" ภาพยนตร์ที่เธอแสดงทำให้โอเปราได้รับความนิยมในหมู่ผู้ชมกว้างขึ้น
เสียชีวิต
เธอเสียชีวิตขณะอายุ 48 ปี พร้อมกับอีก 21 คนในเหตุเครื่องบินตก ณ ท่าอากาศยานโคเปนเฮเกน กรุงโคเปนเฮเกน ประเทศเดนมาร์ก พร้อมกับเจ้าชายกุสตาฟ อดอล์ฟ ดยุกแห่งเวสเตร์บอตเติน พระราชบิดาในสมเด็จพระราชาธิบดีคาร์ลที่ 16 กุสตาฟแห่งสวีเดน จากการสอบสวนพบว่าเป็นความผิดพลาดของกัปตันที่เลินเล่อไม่ปลดกัสต์ล็อก (Gust lock) จนทำให้เครื่องเร่งไม่ขึ้นและตก
แหล่งข้อมูลอื่น
1898 1947
เครื่องฉายวัสดุทึบแสง
เครื่องฉายวัสดุทึบแสง (Opaque Projector) เป็นเครื่องฉายระบบฉายสะท้อน ทำงานผ่านการสะท้อนจากกระจกเงาผ่านเลนส์ภาพแล้วฉายออกจอ เครื่องฉายวัสดุทึบแสงสามารถฉายสิ่งของได้ทุกอย่าง อาทิ เหรียญ โทรศัพท์มือถือ ใบไม้ ฯลฯ เครื่องฉายมีจุดเด่นตรงสามารถขยายวัสดุเล็กให้สามารถใหญ่ได้ แต่ข้อเสียของเครื่องฉายวัสดุทึบแสงคือ ต้องฉายในห้องที่ความมืด ไม่มีแสงเข้าเลย
ทินา เอินเกิล
ทินา เอินเกิล (เกิด 6 เมษายน ค.ศ. 1950) เป็นนักแสดงหญิงชาวเยอรมัน เคยเล่นภาพยนตร์มากว่า 50 เรื่อง ตั้งแต่ปี ค.ศ. 1975 และทินาเคยได้รับรางวัลชนะเลิศจาก Silver Bear.
เส้นเมริเดียนที่ 102 องศาตะวันตก
เส้นเมริเดียนที่ 102 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 102 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 79 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 102 องศาตะวันตกลากผ่านพื้นที่ดังนี้:
สถาปัตยกรรมภายใน
สถาปัตยกรรมภายในเป็นงานสถาปัตยกรรมสาขาหนึ่งที่แยกออกมาจาก สถาปัตยกรรมหลัก (อาคาร) ความหมายของคำว่า  สถาปัตยกรรมภายใน จะมีความหมายใกล้เคียงกับคำว่า  "ออกแบบตกแต่งภายในและมัณฑนศิลป์"  ซึ่งมีความหมายค่อนข้างตรงตัวอยู่แล้ว สถาปัตยกรรมภายใน น่าจะหมายรวมถึง  "การก่อเกิดความงามที่ยังประโยชน์  แฝงความหมายแห่งศิลปกรรม จิตรกรรม  ประติมากรรม เพื่อตอบสนองการใช้งานของมนุษย์  ที่เป็นผู้ใช้สอยพื้นที่ว่างภายในอาคาร (space) มนุษย์กับสิ่งแวดล้อม (human and environment) โดยเกี่ยวโยงถึงการพิจารณาถึงระยะและขนาดเนื้อที่ต่างๆ  อันเกี่ยวข้องกับ สัดส่วนของมนุษย์ (human scale in architecture)   ความต้องการระยะและเนื้อที่ใช้สอยภายในอาคาร ( human scale) อันจะเกี่ยวพันกับการ  ยืน  เดิน นั่ง  นอน   และการที่มนุษย์จะทำกิจกรรมต่างๆในพื้นที่ว่างของอาคาร   การที่จะออกแบบให้อาคารมีรูปแบบและพื้นที่เพื่อตอบสองการใช้งานของมนุษย์ โดยการเลือกใช้วัสดุต่างๆ  ตามคุณสมบัติมาใช้งานให้ก่อเกิดเป็นรูปร่าง  ทั้ง  พื้น  ผนัง  เพดาน  ทั้งสามมิติ และห่อหุ้มพื้นที่ว่างเอาไว้ให้มนุษย์ได้ใช้งาน  ทั้งจากร่างกาย  และสายตา  รวมถึงอารมณ์ ความรู้สึก  ผ่านรูปแบบ  สีสัน  ผิวสัมผัส (Texture)ของวัสดุต่างๆ  อาจหมายรวมให้กว้างไปถึงงานระบบต่างๆที่เข้ามามีส่วนร่วมกับการใช้อาคาร เช่น แสง สี เสียง และระบบวิศวกรรมที่เกี่ยวข้อง  ทั้งหลายที่กล่าวมาพอจะประกอบรวมกัน  เป็นคำว่า สถาปัตยกรรมภายใน ในยุคสมัยปัจจุบันได้ หรืออาจกล่าวสั้นๆได้คือ "การออกแบบพื้นที่ว่างภายในอาคาร (space) และการเลือกใช้วัสดุมาก่อสร้างเพื่อห่อหุ้มพื้นที่ว่างภายในอาคารเพื่อตอบสนองการใช้งานของมนุษย์(human scale) รวมถึงการประดับตกแต่ง ศิลปะแขนงต่างๆ (arts)" "ถ้ากล่าวถึงการประกอบวิชาชีพสถาปัตยกรรมภายใน" ในประเทศไทยก็ให้ยึดถือเอาตามสภาสถาปนิก ถ้ากล่าวถึงความหมายแต่อย่างเดียวมิใช้การประกอบวิชาชีพควบคุม "ให้ยึดถือข้างต้นเป็นหลัก"
ในประเทศไทยสถาปัตยกรรมภายใน เป็นสาขาวิชาชีพควบคุม อยู่ภายใต้ สภาสถาปนิก คำจำกัดความของสถาปัตยกรรมภายในและมัณฑนศิลป์ ถูกระบุใน พรบ.สถาปนิก 2543 และ กฎกระทรวงว่าด้วยการกำหนดวิชาชีพสถาปัตยกรรมควบคุม พ.ศ. 2549 ว่าหมายถึง "วิชาชีพสถาปัตยกรรมที่ใช้ศาสตร์และศิลป์ในการออกแบบเพื่อสร้างสรรค์องค์ประกอบทางกายภาพและสภาพแวดล้อมภายในอาคาร" สถาปนิกที่ออกแบบสถาปัตยกรรมภายใน สำหรับพื้นที่ภายในอาคารสาธารณะที่มีพื้นที่ตั้งแต่ 500 ตารางเมตรขึ้นไป ต้องมีใบอนุญาตประกอบวิชาชีพ มีสมาคมวิชาชีพของสถาปนิกภายใน ชื่อ สมาคมมัณฑนากรแห่งประเทศไทย หรือ TIDA (Thailand Interior Designers' Association)
เฟรนช์บูลด็อก
เฟรนช์บูลด็อก (French Bulldog; Bouledogue Français) เป็นพันธุ์สุนัขเลี้ยงหรือสุนัขพันธุ์เล็กฝรั่งเศส โดยได้ปรากฏขึ้นในปารีสในช่วงกลางคริสต์ศตวรรษที่สิบเก้า ซึ่งเป็นผลมาจากการผสมข้ามพันธุ์ของบูลด็อกพันธุ์เล็กที่นำเข้าจากอังกฤษ กับสุนัขที่ชอบจับหนูปารีสในท้องถิ่น
โดยทั่วไปจะเก็บไว้เป็นสัตว์เลี้ยง และเป็นหนึ่งในสุนัขที่ขึ้นทะเบียนบ่อยที่สุดในหลายประเทศ เช่น ออสเตรเลีย, สหราชอาณาจักร และสหรัฐ
ประวัติ
ตั้งแต่ต้นคริสต์ศตวรรษที่สิบเก้า บูลด็อกได้รับการเพาะในสหราชอาณาจักรเพื่อวัตถุประสงค์อื่นนอกเหนือจากกีฬาเลือดแบบดั้งเดิม เช่น การใช้สุนัขรบกวนวัว ซึ่งเป็นกีฬาที่ถูกห้ามใน ค.ศ. 1835 โดยช่วงกลางคริสต์ศตวรรษดังกล่าวได้มีบูลด็อกขนาดเล็กซึ่งมักมีน้ำหนักประมาณ 7–11 กก. (15–24 ปอนด์) แม้ว่าบางตัวจะมีน้ำหนักน้อยกว่ามาก
กีฬาสกีลงเขาในโอลิมปิกฤดูหนาว 2018
กีฬาสกีลงเขาในโอลิมปิกฤดูหนาว 2018 เป็นการแข่งขันกีฬาสกีลงเขาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 12–24 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาสกีลงเขาช็องซ็อน (ความเร็ว) และศูนย์กีฬาสกีลงเขาย็องพย็อง (เทคนิค)
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 11 รายการ คือ ประเภททีมชาย 5 รายการ, ประเภททีมหญิง 5 รายการ และประเภทผสม 1 รายการ โดยแต่ละรายการจะมีนักกีฬา 322 คน จาก 80 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 11 รายการ
เวลาจะยึดตามเวลามาตรฐานเกาหลี (UTC+9).
ประเทศที่เข้าร่วม
มีนักกีฬาทั้งหมด 322 คนจาก 80 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย) ประเทศที่เข้าร่วมครั้งแรก
อาร์ทูร์ แบร์เกิน
อาร์ทูร์ แบร์เกิน (24 ตุลาคม ค.ศ. 1875 - 1943) เป็นนักแสดงชายและผู้กำกับภาพยนตร์ ชาวออสเตรีย อาร์ทูร์ เสียชีวิตที่ค่ายกักกันเอาชวิทซ์ ระหว่าง ฮอโลคอสต์
ผลงานที่ได้รับการคัดเลือก
นักแสดง นักเขียนบท ผู้กำกับภาพยนตร์
ลูกบาศก์เมตร
ลูกบาศก์เมตร (cubic metre (ในเครือจักรภพอังกฤษและแบบสะกดของสำนักงานชั่งตวงวัดระหว่างประเทศ) หรือ cubic meter (ในอังกฤษแบบอเมริกัน)) เป็นหน่วยฐานเอสไอของปริมาตร ที่มีสัญลักษณ์ระบบหน่วยวัดระหว่างประเทศเป็น m3 เทียบได้กับลูกบาศก์ที่มีความกว้าง 1 เมตร ยาว 1 เมตร สูง 1 เมตร ตัวย่อของหน่วยวัดคือ ม³ (m³) หรือ ลบ.ม.
การแปลง
ในยูนิโคดมีสัญลักษณ์ลูกบาศก์เมตรเป็น ❰ ㎥ ❱.
รถไฟใต้ดินปักกิ่ง สายฝังซาน
รถไฟใต้ดินปักกิ่ง สายฝังซาน เป็นเส้นทางรถไฟฟ้าทางฝั่งตะวันตกของระบบรถไฟใต้ดินปักกิ่ง เชื่อมต่อกับ  มีระยะทาง 24.7 กิโลเมตร จำนวน 11 สถานี (เสมอระดับ 9 ใต้ดิน 2) เริ่มก่อสร้างเมื่อวันที่ 1 เมษายน ค.ศ. 2009 เปิดให้บริการวันที่ 30 ธันวาคม ค.ศ. 2010
การระบาดของไวรัสอีโบลาในแอฟริกาตะวันตก
การระบาดกว้างขวางที่สุดในประวัติศาสตร์ของโรคไวรัสอีโบลา เริ่มในประเทศกินีในเดือนธันวาคม พ.ศ. 2556 และยังมีการเสียชีวิตอย่างสำคัญเรื่อยมาเป็นเวลาสองปี จนกำลังมีการประกาศว่ายุติในเดือนมกราคม พ.ศ. 2559 โรคระบาดกระจุกอยู่ในหลายประเทศแอฟริกาตะวันตก ได้แก่ ประเทศไลบีเรีย กินีและเซียร์ราลีโอน โดยมีการระบาดขนาดเล็กที่อื่น โรคมีอัตราตายสำคัญ โดยอัตราป่วยตายที่รายงานถึง 70%   และโดยเฉพาะ 57–59% ของผู้ป่วยที่เข้ารักษาในโรงพยาบาล มีการอธิบายโรคไวรัสอีโบลาครั้งแรกในปี พ.ศ. 2519 ในการระบาดพร้อมกันสองครั้งในซูดานใต้และสาธารณรัฐประชาธิปไตยคองโก แต่ครั้งนี้เป็นการระบาดของอีโบลาครั้งแรกในอนุทวีปแอฟริกาตะวันตก การระบาดเริ่มในกินีในเดือนธันวาคม พ.ศ. 2556 แล้วลามไปไลบีเรียและเซียร์ราลีโอน เกิดการระบาดเล็กในประเทศไนจีเรียและมาลี และมีผู้ป่วยเดี่ยวในประเทศเซเนกัล สหราชอาณาจักรและซาร์ดีเนีย ผู้ป่วยจากนอกประเทศในสหรัฐอเมริกาและสเปนนำสู่การติดเชื้อทุติยภูมิของบุคลากรทางการแพทย์ แต่มิได้แพร่ไปอีก  วันที่ 14 มกราคม พ.ศ. 2559 องค์การอนามัยโลก (WHO) และรัฐบาลที่เกี่ยวข้องรายงานผู้ป่วยต้องสงสัยรวม 28,638 คน และเสียชีวิต 11,315 คน แม้องค์การอนามัยโลก เชื่อว่าตัวเลขนี้ประเมินขนาดของการระบาดครั้งนี้ต่ำกว่าจริงมากพอควร องค์การอนามัยโลกยังเตือนว่าอาจเกิดการระบาดเล็กอีกในอนาคต และควรระมัดระวังต่อไป
ครั้งนี้เป็นการระบาดของอีโบลาครั้งแรกที่แตะสัดส่วนโรคระบาด การระบาดครั้งก่อน ๆ สามารถควบคุมได้ในไม่กี่สัปดาห์ ความยากจนสุดขั้ว ระบบสาธารณสุขที่ทำหน้าที่บกพร่อง ข้าราชการที่ไม่ไว้วางใจหลังการขัดกันด้วยอาวุธนานหลายปี และความล่าช้าในการสนองตอบการระบาดเป็นเวลาหลายเดือนทั้งหมดล้วนส่งเสริมให้การควบคุมโรคระบาดล้มเหลว ปัจจัยอื่นมีขนบธรรมเนียมฝังศพของท้องถิ่นที่ชำระศพหลังเสียชีวิตและการแพร่ไปนครที่มีประชากรอยู่หนาแน่น   เมื่อโรคระบาดแพร่กระจาย หลายโรงพยาบาลซึ่งขาดแคลนเจ้าหน้าที่และเวชภัณฑ์ ไม่สามารถแบกรับภาระไหวและปิด ทำให้ผู้เชี่ยวชาญด้านสาธารณสุขบางคนแถลงว่า ความไร้สามารถรักษาความต้องการทางการแพทย์อื่นอาจทำให้ "ยอดผู้เสียชีวิตเพิ่ม[ซึ่ง]เป็นไปได้ว่าอาจสูงกว่าโรคระบาดเอง"  เจ้าหน้าที่โรงพยาบาลซึ่งทำงานใกล้ชิดกับสารคัดหลั่งที่ติดต่อทางสัมผัสของผู้เป็นโรค เป็นกลุ่มเสี่ยงสูงเป็นพิเศษต่อการรับเชื้อ ในเดือนสิงหาคม พ.ศ. 2557 องค์การอนามัยโลก รายงานว่า ร้อยละ 10 ของผู้เสียชีวิตเป็นเจ้าหน้าที่สาธารณสุข ในเดือนกันยายน พ.ศ. 2557 มีการประมาณว่า ขีดความสามารถของประเทศสำหรับการรักษาผู้ป่วยอีโบลานั้นขาดเทียบเท่า 2,122 เตียง ในเดือนธันวาคม มีจำนวนเตียงเพียงพอรักษาและแยกผู้ป่วยอีโบลาที่มีรายงานทั้งหมด แม้การกระจายของผู้ป่วยที่ไม่สม่ำเสมอส่งผลให้มีการขาดแคลนอย่างรุนแรงในบางพื้นที่ วันที่ 28 มกราคม พ.ศ. 2558 องค์การอนามัยโลก รายงานว่า เป็นครั้งแรกนับแต่สัปดาห์ที่ 29 มิถุนายน 2557 ซึ่งมีรายงานผู้ป่วยยืนยันใหม่น้อยกว่า 100 คนในสามประเทศที่ได้รับผลกระทบมากที่สุด จากนั้นการสนองตอบโรคระบาดเคลื่อนไประยะที่สอง เมื่อความสนใจเปลี่ยนจากการชะลอการแพร่เชื้อเป็นการหยุดโรคระบาด วันที่ 8 เมษายน พ.ศ. 2558 องค์การอนามัยโลก รายงานว่ามีผู้ป่วยยืนยันรวมเพียง 30 คน และการปรับรายสัปดาห์ของวันที่ 29 กรกฎาคมรายงานผู้ป่วยเพียง 7 คน วันที่ 7 ตุลาคม 2558 ประเทศที่ได้รับผลกระทบร้ายแรงที่สุดทั้งสามประเทศบันทึกว่าไม่มีผู้ป่วยใหม่ในสัปดาห์นั้นเป็นครั้งแรก ทว่า เมื่อปลายปี 2558 แม้การระบาดขนาดใหญ่จะยุติลงแล้ว แต่ยังมีผู้ป่วยใหม่เกิดห่าง ๆ เกิดอยู่ ซึ่งขัดขวางความหวังที่จะสามารถประกาศว่าโรคระบาดสิ้นสุดลงแล้ว
วันที่ 8 สิงหาคม 2557 องค์การอนามัยโลกประกาศให้การระบาดนี้เป็นภาวะฉุกเฉินทางสาธารณสุขที่เป็นปัญหาระหว่างประเทศ WHO ถูกวิจารณ์อย่างกว้างขวางว่าลงมือปฏิบัติล่าช้าเพื่อจัดการกับโรคระบาดนี้ เดือนกันยายน 2557 แพทย์ไร้พรมแดน องค์การนอกภาครัฐซึ่งมีเจ้าหน้าที่มากที่สุดที่ทำงานในประเทศที่ได้รับผลกระทบ วิจารณ์การสนองระหว่างประเทศเพิ่มขึ้น เมื่อวันที่ 3 กันยายน ประธานแพทย์ไร้พรมแดนกล่าวถึงการขาดความช่วยเหลือจากประเทศสมาชิกสหประชาชาติ ว่า "หกเดือนกับโรคระบาดอีโบลาที่เลวร้ายที่สุดในประวัติศาสตร์ โลกกำลังพ่ายการต่อสู้เพื่อจำกัดมัน" ในถ้อยแถลงเมื่อวันที่ 26 กันยายน องค์การอนามัยโลกแถลงว่า "โรคระบาดอีโบลาซึ่งกำลังผลาญแอฟริกาตะวันตกบางส่วนเป็นภาวะฉุกเฉินสาธารณสุขเฉียบพลันที่รุนแรงที่สุดที่พบในสมัยใหม่" และผู้อำนวยการองค์การอนามัยโลก มาร์กาเรต ชาน เรียกโรคระบาดนี้ว่า "ใหญ่สุด ซับซ้อนที่สุด และรุนแรงที่สุดเท่าที่เราเคยเห็น" ในเดือนมีนาคม 2558 กลุ่มพัฒนาสหประชาชาติรายงานว่า เนื่องจากการลดการค้า การปิดพรมแดน การยกเลิกเที่ยวบินและการลงทุนต่างชาติและกิจกรรมการท่องเที่ยวที่เกิดจากความเสื่อมเสีย โรคระบาดนี้ได้ส่งผลลัพธ์ทางเศรษฐกิจใหญ่หลวงทั้งในพื้นที่ที่ได้รับผลกระทบในแอฟริกาตะวันตกและแม้แต่ในชาติแอฟริกาอื่นที่ไม่มีผู้ป่วยอีโบลา
วันที่ 31 กรกฎาคม 2558 WHO ประกาศ "การพัฒนาที่มีความหวังอย่างยิ่ง" ในการแสวงวัคซีนที่มีประสิทธิภาพสำหรับโรคอีโบลา ขณะที่วัคซีนนี้แสดงประสิทธิพลัง 100% ในปัจเจกบุคคล แต่จำเป็นต้องมีหลักฐานที่สรุปได้มากกว่านี้ถึงขีดความสามารถในการป้องกันประชากรผ่านภูมิคุ้มกันหมู่ก่อน
ในเดือนสิงหาคม 2558 หลังมีความคืบหน้าพอควรในการลดขนาดของโรคระบาด WHO จัดการประชุมเพื่อดำเนิน "แผนการดูแลครอบคลุมสำหรับผู้รอดชีวิตอีโบลา" และระบุการวิจัยที่ต้องการทำให้การดูแลเชิงคลินิกและความเป็นอยู่ดีทางสังคมให้เหมาะที่สุด ปัญหาพิเศษ คือ การวิจัยล่าสุดที่แสดงว่าผู้รอดชีวิตจากอีโบลาบางคนประสบสิ่งที่เรียก กลุ่มอาการหลังอีโบลา ซึ่งมีอาการรุนแรงจนผู้นั้นอาจต้องดูแลรรักษาทางการแพทย์เป็นเวลาหลายเดือนถึงหลายปี เมื่อโรคระบาดใกล้สิ้นสุดในเดือนธันวาคม 2558 สหประชาชาติประกาศว่า มีเด็กกำพร้า 22,000 คนจากการเสียบิดาหรือมารดาหรือทั้งสองเนื่องจากอีโบลา
เซกุนดาดิบิซิออน
กัมเปโอนาโตนาซิโอนัลเดลิกาเดเซกุนดาดิบิซิออน (Campeonato Nacional de Liga de Segunda División) หรือเรียกในเชิงพาณิชย์ว่า ลาลิกาโดส (La Liga 2) หรือ ลาลิกาไฮเปอร์โมชั่น (LaLiga HYPERMOTION) ตามชื่อผู้สนับสนุน เป็นการแข่งขันฟุตบอลชายประเภทลีกระดับสูงเป็นลำดับที่สองในระบบฟุตบอลลีกสเปน บริหารงานโดยสันนิบาตฟุตบอลอาชีพแห่งชาติ โดยมีทีมแข่งขัน 22 ทีม สองทีมที่ดีที่สุดและอีกหนึ่งทีมที่ชนะรอบเพลย์ออฟจะได้เลื่อนชั้นขึ้นสู่ลาลิกา แทนที่สามทีมที่จะต้องตกชั้นลงมา
ประวัติ
ราชสหพันธ์ฟุตบอลสเปนได้ก่อตั้งการแข่งขันขึ้นใน ค.ศ. 1929 โดยใช้ระบบตารางเดี่ยวยกเว้นช่วง ค.ศ. 1949 ถึง 1968 ที่ได้มีการแย่งแยกโซนเหนือ-ใต้ ตั้งแต่ ค.ศ. 1984 สันนิบาตฟุตบอลอาชีพแห่งชาติเป็นผู้จัดการแข่งขัน
ตั้งแต่ ค.ศ. 2006 สันนิบาตฟุตบอลอาชีพแห่งชาติได้ทำสัญญากับเบเบอูเบอาเพื่อสนับสนุนลีกอย่างเป็นทางการ จึงได้เปลี่ยนขื่อลีกเป็น ลิกา เบเบอูเบอา ก่อนในอีกสองปีถัดมาจะเปลี่ยนเป็น ลิกาอาเดลันเต หลังจากเบเบอูเบอาได้ขยายออกไปสนับสนุนลาลิกา จึงใช้ชื่อ "ลิกา เบเบอูเบอา" แทน หลังหมดสัญญา ใน ค.ศ. 2016 ธนาคารบังโกซันตันเดร์ได้เข้าเป็นผู้สนับสนุนของทั้งสองลีก จึงเปลี่ยนชื่อเซกุนดาดิบิซิออนเป็น ลาลิกา อุน โดส เตรส ก่อนที่จะเปลี่ยนชื่อเป็น ลาบิกาเอสมาร์ตบังก์ ก่อนเริ่มฤดูกาล 2019–20
นับตั้งแต่ฤดูกาล 2010–11 ได้มีการจัดการแข่งขันเพลย์ออฟเลื่อนชั้น ระหว่างทีมที่จบลำดับที่ 3 ถึง 6 จากเดิมที่จะให้ทีมลำดับที่ 3 ได้เลื่อนชั้นโดยอัตโนมัติ โดยลีกได้อนุญาตให้ทีมสำรองเข้าร่วมแข่งขันได้ แต่จะไม่สามารถเลื่อนชั้นสู่ลาลิกาได้
โครงสร้างของลีก
ลีกประกอบไปด้วย 22 ทีมโดยแข่งขันแบบพบกันหมดแบบเหย้า-เยือน ทำให้แต่ละทีมมีการแข่งขันรวม 42 นัด หลังจบฤดูกาลจะมีสามทีมที่ได้เลื่อนชั้นสู่ลาลิกา โดยสองทีมจะได้เลื่อนชั้นโดยอัตโนมัติ และอีกหนึ่งทีมจะมาจากการชนะรอบเพลย์ออฟ ซึ่งรอบนี้จะประกอบไปด้วยทีมจากอันดับที่ 3 ถึง 6 มาแข่งขันในระบบเหย้า-เยือนเพื่อหาผู้ชนะ โดยทีมสำรองจะไม่มีสิทธิ์ในการเลื่อนชั้น ซึ่งจะมีสามทีมที่ตกชั้นจากลาลิกามาแข่งขันในเซกุนดาดิบิซิออนแทน ขณะที่ทีมที่อันดับแย่ที่สุดในเซกุนดาดิบิซิออนจะตกชั้นลงสู่ปริเมราดิบิซิออนเอร์เรเฟฟ
ทีเอสเอ็มซี
บริษัทผลิตสารกึ่งตัวนำไต้หวัน จำกัด (Taiwan Semiconductor Manufacturing Company, Limited หรือ Taiwan Semiconductor) ย่อเป็น ทีเอสเอ็มซี (TSMC) เป็นบริษัทผลิตและออกแบบสัญญาสารกึ่งตัวนำข้ามชาติสัญชาติไต้หวัน เป็นบริษัทสารกึ่งตัวนำที่มีมูลค่าสูงสุดในโลก เป็นโรงงานผลิตสารกึ่งตัวนำโดยเฉพาะแห่งใหญ่สุดของโลก และบริษัทใหญ่อันดับต้น ๆ ของประเทศไต้หวัน โดยมีสำนักงานใหญ่และแหล่งประกอบการหลักในอุทยานวิทยาศาสตร์ซินชูในซินชู มีเจ้าของหลักเป็นนักลงทุนต่างชาติ
ปรีติ ซิณฏา
ปรีติ ซิณฏา (प्रीति ज़िंटा, Preity Zinta) เกิดเมื่อวันที่ 31 มกราคม พ.ศ. 2518 เป็นนักแสดงอินเดียชื่อดังของบอลลีวู้ด ภาพยนตร์เด่นๆ ของเธอคือ kal ho naa ho (โอ้รักสุดชีวิต)
เล สวน
เล สวน หรือ เล หยวน (Lê Duẩn) เป็นเลขาธิการของพรรคคอมมิวนิสต์เวียดนามตั้งแต่เดือนกันยายน พ.ศ. 2503 จนถึงแก่อสัญกรรมเมื่อ 10 กรกฎาคม พ.ศ. 2529 สวนเป็นผู้นำที่สำคัญของพรรคหลังโฮจิมินห์ถึงแก่อสัญกรรมเมื่อ พ.ศ. 2512 สวนเกิดเมื่อ 7 เมษายน พ.ศ. 2450 ที่จังหวัดกว๋างจิ บิดาเป็นเจ้าหน้าที่รถไฟ เขาเข้าร่วมกับโฮจิมินห์เมื่อ พ.ศ. 2471 เขาเป็นสมาชิกร่วมก่อตั้งพรรคคอมมิวนิสต์อินโดจีนเมื่อ พ.ศ. 2473 เขาถูกฝรั่งเศสจับกุมและติดคุกนานถึง 10 ปี ได้รับการปล่อยตัวเมื่อ พ.ศ. 2488 สวนมีบทบาทในการส่งเสริมการปฏิวัติในภาคใต้ จนมีการแบ่งแยกเวียดนามเป็นสองประเทศ เขาจึงเดินทางมายังฮานอยใน พ.ศ. 2500 และร่วมงานกับพรรคคอมมิวนิสต์เวียดนาม จนกระทั่งมีการรวมประเทศ สวนเป็นผู้มีอิทธิพลในพรรค และเลือกดำเนินนโยบายสังคมนิยมแบบไม่ยืดหยุ่น รวมทั้งการรุกรานกัมพูชา และนิยมสหภาพโซเวียตจนตัดความสัมพันธ์กับสาธารณรัฐประชาชนจีน หลังจากที่สวนเสียชีวิตแล้ว นโยบายของพรรคจึงเน้นไปในทางปฏิรูปมากขึ้น
อัญญ์ชิสา สินตระการผล
อัญญ์ชิสา ศิลป์ตระการผล (เกิดวันที่ 30 พฤษภาคม พ.ศ. 2534) เป็นศิลปินหญิงชาวไทย อดีตหนึ่งในสมาชิกวงไกอาสังกัดค่าย ดูเอดอทอาร์ทเมคเกอร์ ในเครือ เวิร์คพอยท์ เอ็นเทอร์เทนเมนท์ ปัจจุบันอยู่ภายใต้สังกัดค่าย ดัมบ์ เร็คคอร์ดดิ้งส์ ในเครือวอร์นเนอร์ มิวสิก ไทยแลนด์
ประวัติ
อัญญ์ชิสา (ชื่อเดิม : ศิรภัสรา) ศิลป์ตระการผล ชื่อเล่น แปม เกิดเมื่อวันที่ 30 พฤษภาคม พ.ศ. 2534 มีพี่สาว 1 คน และพี่ชาย 1 คน จบการศึกษาจากระดับชั้นประถมศึกษาถึงระดับชั้นชั้นมัธยมศึกษา โรงเรียนดาราวิทยาลัย จังหวัดเชียงใหม่ และจบการศึกษาจากคณะ Business English วิทยาลัยนานาชาติ มหาวิทยาลัยกรุงเทพ ก่อนเข้าสู่วงการบันเทิงจากการไปประกวดในรายการ Global Super Idol ปี 2012 ที่ประเทศเกาหลีใต้ และคว้ารางวัลรองชนะเลิศอันดับ 1 มาครอง เมื่อกลับถึงประเทศไทยก็ได้เข้ามาเป็นสมาชิกของวงไกอา ศิลปินกลุ่มแรกในค่ายดูเอดอทอาร์ทเมคเกอร์ ของเวิร์คพอยท์ เอ็นเทอร์เทนเมนท์ พร้อมกับเปิดตัวซิงเกิลแรกในเพลง Audition (เลือกได้) และอัญญ์ชิสายังมีผลงานเพลงเดี่ยว ละคร และละครเวทีด้วย
สัจพจน์ของความน่าจะเป็น
สัจพจน์ของความน่าจะเป็น (the axioms of probability) ถูกเสนอเป็นครั้งแรกในปี ค.ศ. 1936 โดยคอลโมโกรอฟ นักคณิตศาสตร์ชาวรัสเซีย<sup id="หมายเหตุ_1">1 ในทฤษฎีความน่าจะเป็นทางคณิตศาสตร์ ความน่าจะเป็นถูกนิยามด้วยฟังก์ชัน แต่ไม่ได้หมายความว่าทุกๆ ฟังก์ชันจะสามารถแปลความหมายเป็นฟังก์ชันของความน่าจะเป็นได้ทั้งหมด   สัจพจน์ของความน่าจะเป็นจึงถูกนิยามมาเพื่อกำหนดว่าฟังก์ชันใดสามารถที่จะแปลความหมายในเชิงความน่าจะเป็นได้ กล่าวโดยสรุป ฟังก์ชันความน่าจะเป็น ก็คือ ฟังก์ชันทางคณิตศาสตร์ที่มีคุณสมบัติตรงกับที่สัจพจน์คอลโมโกรอฟกำหนดไว้ทุกข้อ ในทฤษฎีความน่าจะเป็นแบบเบย์ สัจพจน์ของความน่าจะเป็นถูกเสนอ โดยบรูโน เด ฟิเนตติ นักคณิตศาสตร์ชาวอิตาเลียนและริชาร์ด คอกซ์ นักฟิสิกส์ชาวอเมริกัน เด ฟิเนตติเสนอสัจพจน์โดยมีแนวคิดมาจากเกมส์การพนัน ส่วนคอกซ์เสนอสัจพจน์ของเขาโดยมีแนวคิดมาจากการขยายความสามารถของตรรกศาสตร์แบบอริสโตเติล สิ่งที่น่าทึ่งก็คือ ในทางปฏิบัติโดยทั่วไปแล้ว<sup id="หมายเหตุ_2">2 สัจพจน์ของคอลโมโกรอฟ, เด ฟิเนตติ และคอกซ์  จะให้ผลลัพธ์ที่เหมือนกัน (ทั้งๆ ที่ทั้งสามท่านมีแนวคิดเริ่มต้นต่างกันโดยสิ้นเชิง)
สัจพจน์ของความน่าจะเป็นอย่างง่าย
กำหนดให้ P (x) เป็นฟังก์ชันใดๆ ทางคณิตศาสตร์ โดยมีโดเมนคือ \Omega เราจะกล่าวว่า P (x) เป็นฟังก์ชันของความน่าจะเป็นก็ต่อเมื่อ P (x) มีคุณสมบัติต่อไปนี้
อนึ่ง เราจะเรียกแต่ละสมาชิกใน \Omega ว่า เหตุการณ์พื้นฐาน และ สับเซตเช่น A,B ของ \Omega ว่า เหตุการณ์ (ถึงแม้ว่า ไม่ใช่ว่าทุกสับเซตใด ๆ ของ \Omega จะมีคุณสมบัติดังสัจพจน์ข้อที่ 3 แต่ในทางปฏิบัติสับเซตที่เรารู้จักต่างก็มีคุณสมบัติดังนั้นจริง ดูคำอธิบายที่สมบูรณ์ได้ในหัวข้อถัดไป)
สัจพจน์ของความน่าจะเป็นอย่างสมบูรณ์
นักคณิตศาสตร์หลายท่านมอง ทฤษฎีความน่าจะเป็น เป็นสาขาย่อยของทฤษฎีการวัด (measure theory). นั่นคือ มอง ความน่าจะเป็น เป็นปริมาณ (แบบนามธรรม) ชนิดหนึ่งที่สามารถวัดได้ในบริบทของทฤษฎีการวัด. ข้อดีของการใช้ทฤษฎีการวัดในการอธิบายทฤษฎีความน่าจะเป็น คือ เรามีทฤษฎีการวัดทั้งในเซตจำกัดและเซตอนันต์. ดังนั้นนักคณิตศาสตร์จึงสามารถขยายทฤษฎีความน่าจะเป็นให้กว้างขึ้น ครอบคลุมไปถึงกรณีที่โดเมนของฟังก์ชันความน่าจะเป็นเป็นเซตอนันต์ได้ทันที โดยอ้างอิงจากทฤษฎีบทที่มีอยู่แล้วในทฤษฎีการวัด.
ในบริบทของทฤษฏีการวัด, ฟังก์ชันความน่าจะเป็นอธิบายได้ดังนี้
ค่าความน่าจะเป็น \mathbb{P} ของเหตุการณ์(event) \mathbf{E}, ขึ้นกับ "เอกภพสัมพัทธ์"(universe) หรือ "ปริภูมิของการสุ่ม"(sample space)  ของเหตุการณ์พื้นฐาน ทั้งหมดที่เกิดขึ้นได้ และ \mathbb{P} นั้นจะต้องมีคุณสมบัติตามสัจพจน์ของความน่าจะเป็น
ภายใต้บริบทของทฤษฎีการวัด ปริภูมิความน่าจะเป็น นิยามโดยมีฟังก์ชันการวัด \mathbb{P} เป็นฟังก์ชันการวัดที่ไม่เป็นลบบน ซิกม่าแอลจีบรา (σ-algebra) หรือ ซิกม่าฟิลด์ (σ-field)  ของทุกสับเซต ของ   โดยที่
หมายเหตุ: พยายามรักษารูปแบบการนำเสนอเดิมของ คอลโมโกรอฟ แต่มีการเปลี่ยนตัวแปรและเครื่องหมายที่ใช้
สัจพจน์ของคอลโมโกรอฟ
ถ้า  เป็น เชตของเหตุการณ์พื้นฐานของการสุ่ม
และจากข้อ 4 และ ข้อ 5 เราสามารถพิสูจน์ได้ว่า
คำอธิบายอย่างไม่เป็นทางการ
ในส่วนที่เราทุกคนรู้กันเป็นอย่างดีเกี่ยวกับความน่าจะเป็นก็คือ หากเรามีเหตุการณ์ \mathbf{A} ใดๆ ค่าความน่าจะเป็นของเหตุการณ์นั้นจะมีค่า  และ ค่าความน่าจะเป็นของเหตุการณ์ที่เป็นไปได้ทั้งหมด
สัจพจน์ของคอลโมโกรอฟข้างต้น นอกเหนือจากจะกล่าวถึง คุณสมบัติของฟังก์ชันการกำหนดค่าความน่าจะเป็นแล้ว ยังได้ระบุถึงโครงสร้างของสิ่งที่ค่าความน่าจะเป็นจะถูกระบุลงไปอีกด้วย คือ ปริภูมิของเหตุการณ์ (event space) ในแบบจำลองทางคณิตศาสตร์ของความน่าจะเป็น ปริภูมิของเหตุการณ์ ประกอบด้วย สับเซต ทั้งหมดของ ปริภูมิของการสุ่ม  ที่เราสามารถระบุค่าความน่าจะเป็นได้  โดยปกติแล้วเราอาจไม่สามารถระบุค่าความน่าจะเป็นของทุกสับเซตของ  ได้ สับเซตที่ระบุค่าความน่าจะเป็นได้นี้อธิบายในสัจพจน์ข้างต้นด้วย ฟิลด์ และ ซิกม่าฟิลด์
ปกติเราสามารถสร้างเหตุการณ์ที่ซับซ้อนขึ้นจากเหตุการณ์อื่นๆ ด้วยการใช้ตัวดำเนินการทางเซต เช่น หากเราพิจารณาแบบจำลองของการโยนลูกเต๋า 1 ลูก โดยมีปริภูมิของการสุ่ม เพราะฉะนั้น ผลลัพธ์จากการดำเนินการทางเซต จะได้ผลลัพธ์เป็นเหตุการณ์ คือ เป็นสับเซตที่สามารถระบุความน่าจะเป็นได้ มีคุณสมบัติปิดภายใต้การดำเนินการทางเซต
ในกรณีของเหตุการณ์ นับได้จำนวนไม่จำกัด เช่น การโยนเหรียญจำนวนอินฟินิตีครั้ง ปริภูมิของเหตุการณ์จะอธิบายด้วย ซิกมาฟิลด์ ซึ่งเป็นกลุ่มของสับเซตของปริภูมิของการสุ่ม ที่มีคุณสมบัติปิดภายใต้ การดำเนินการทางเซต นับได้ จำนวนไม่จำกัด
หมายเหตุ
1 แม้ว่าคณิตศาสตร์ของความน่าจะเป็นจะถูกพัฒนาขึ้นตั้งแต่มานานตั้งแต่ ปิแยร์ แฟร์มาต์ แบลส์ ปาลกาล จนถึง ปิแยร์ ซิมง ลาปลัสก็ตาม  นักคณิตศาสตร์เหล่านี้ไม่ได้กำหนดโครงสร้างทางคณิตศาสตร์ของความน่าจะเป็นอย่างเคร่งครัด คล้ายกับกรณีออกัสติน หลุยส์ โคชี่ได้นิยามแคลคูลัสของไอแซก นิวตัน กับ กอทท์ฟรีด ไลบ์นิซอย่างเคร่งครัดในคริสต์ศตวรรษที่ 19 นั่นเอง
2 อนึ่ง ในบทความนี้ได้กล่าวว่า ในทางปฏิบัติโดยทั่วไป สัจพจน์ของทั้งสามท่านได้ให้ผลลัพธ์เช่นเดียวกัน ในทางปฏิบัติ ในที่นี้หมายถึงกรณีที่โดเมนของฟังก์ชันความน่าจะเป็น เป็นเซตจำกัด ทำให้ประเด็นเรื่อง การบวกได้เชิงเซตจำกัด (finite additivity) และ การบวกได้เชิงเซตอนันต์นับได้ (countably additivity) ของทฤษฎีการวัดไม่ส่งผลต่อการใช้งานสัจพจน์. ในหนังสือของเอดวิน ทอมป์สัน เจนส์ (Jaynes, 2003) ได้วิเคราะห์ความเหมือน ความแตกต่าง แนวคิด และปรัชญา ของคอลโมโกรอฟ, เด ฟิเนตติ และคอกซ์ ไว้อย่างละเอียดในภาคผนวก รวมทั้งยังนำเสนอวิธีการสังเคราะห์สัจพจน์ของคอกซ์อย่างละเอียดจาก ความต้องการพื้นฐานที่สมเหตุสมผล ของทฤษฏีความน่าจะเป็นแบบเบย์อีกด้วย
อ้างอิง
Kolmogorow-Axiom 確率空間
พระมงคลศีลาจารย์ (คร่ำ ยโสธโร)
พระมงคลศีลาจารย์ (หลวงปู่คร่ำ ยโสธโร) อดีตเจ้าอาวาสวัดวังหว้า และอดีตเจ้าคณะหมวดเนินฆ้อ อดีตเจ้าคณะตำบลเนินฆ้อ ท่านเป็นพระที่มีอายุยืนยาว และมีเมตตาธรรมสูง ท่านพัฒนาวัดวังหว้า จนมีความเจริญรุ่งเรืองในทุกๆ ด้าน และให้ความสำคัญของการศึกษากับโรงเรียนวัดวังหว้าเป็นอย่างมาก เช่น ไปตัดไม้มาเพื่อสร้างอาคารเรียน และบริจาคเงินเพื่อการศึกษาต่าง ๆ มากมาย
การศึกษา
หลวงปู่คร่ำเมื่อเยาว์วัย อายุได้ 11 ปี บิดาของท่านได้นำไปฝากไว้ ณ วัดวังหว้า จังหวัดระยอง เพื่อรับการศึกษาตามประเพณีในสมัยนั้น หลวงปู่ได้เรียนอักษรสมัยประถมในแบบ ก. กา และศึกษาหนังสือขอม จนมีความสามารถอ่านออกเขียนได้เป็นอย่างดี
อุปสมบท
เมื่อหลวงปู่คร่ำอายุได้ 20 ปี บริบูรณ์ ท่านได้อุปสมบท ณ วัดวังหว้า จังหวัดระยอง ในวันจันทร์ แรม 7 ค่ำ เดือน 7 ซึ่งตรงกับวันที่ 11 มิถุนายน พ.ศ. 2460 โดยมี ได้รับฉายาทางธรรมว่า " ยโสธโร " แปลว่า ผู้ทรงไว้ซึ่งยศ
มรณภาพ
หลวงปู่คร่ำ ได้มรณภาพด้วยโรคชรา เมื่อวันจันทร์ ขึ้น 2 ค่ำ ปีฉลู ตรงกับวันที่ 1 ธันวาคม พ.ศ. 2540 เวลา 14.20 น. ด้วยอาการสงบ ณ โรงพยาบาลสมิติเวชศรีราชา อำเภอศรีราชา จังหวัดชลบุรี รวมอายุได้ 100 ปี พรรษาที่ 80
พระครูวิจิตรนวการโกศล (สมจิต จิตฺตคุตฺโต)
พระครูวิจิตรนวการโกศล (สมจิต จิตฺตคุตฺโต) หรือ ครูบาสมจิต อดีตเจ้าอาวาสวัดสะแล่ง อดีตเจ้าคณะตำบลหัวยอ้อ เขต 1 และอดีตที่ปรึกษาเจ้าคณะอำเภอลอง พระสงฆ์นักปฏิบัติ นักพัฒนาแห่งจังหวัดแพร่
ชาตภูมิ
พระครูวิจิตรนวการโกศล (สมจิต จิตฺตคุตฺโต) หรือ ครูบาสมจิต นามเดิม สมจิต วงศ์แสนศรี เกิดเมื่อ วันพฤหัสบดี ขึ้น 3 ค่ำ เดือน 4 ปีมะเมีย ตรงกับวันที่ 25 มีนาคม พ.ศ. 2484 หมู่ 7 ตำบลห้วยอ้อ อำเภอลอง จังหวัดแพร่ เป็นบุตรของนายชื่น กับนางคำมูล วงศ์แสนศรี มีพี่น้องร่วมบิดามารดาเดียวกัน 3 คน คือ ครูบาสมจิตท่านสืบเชื้อสายมาจากเจ้าน้อยการินตา บุตรชายคนหนึ่งของพญาไชยชนะชุมพู เจ้าเมืองลองคนที่ 17 ในสกุลวงศ์เจ้าช้างปาน และเป็นน้องชายของพญาขัณฑสีมาโลหะกิจ เจ้าเมืองลองคนที่ 18
การบรรพชา อุปสมบท
หลังจบการศึกษาชั้นมัธยมศึกษาปีที่ 3 ได้ประมาณ 3 ปี ท่านได้เดินทางเข้าสู่ ร่มผ้ากาสาวพัสตร์เข้าพิธีบรรพชา เมื่อวันที่ 19 มีนาคม 2505 ณ วัดศรีดอนคำ ตำบลห้วยอ้อ อำเภอลอง จังหวัดแพร่ มีพระครูเกษมรัตนคุณ (ครูบาแก้ว) เจ้าคณะอำเภอลองในขณะนั้น เป็นพระอุปัชฌาย์ และเข้าพิธีอุปสมบท เมื่อวันที่ 14 มีนาคม พ.ศ. 2506 ณ วัดศรีดอนคำ ภายหลังอุปสมบท ได้ใช้ความรู้ที่ได้รับจากการศึกษาที่โรงเรียนพิริยาลัย ซึ่งเป็นโรงเรียนชายประจำจังหวัดแพร่ในการพัฒนาชุมชน
ด้านการปกครองสงฆ์
ครูบาสมจิต ได้ให้ความสำคัญต่อการศึกษาของพระภิกษุ - สามเณร และเยาวชน เป็นครูสอนพระปริยัติธรรมมาตั้งแต่ปี พ.ศ. 2506 จัดตั้งโรงเรียนพระปริยัติธรรมและโรงเรียนพระพุทธศาสนาวันอาทิตย์วัดสะแล่ง จัดตั้งมูลนิธิการศึกษามอบทุนการศึกษาให้กับนักเรียนยากจนที่มีผลการเรียนดี เป็นประจำทุกปี
การฟื้นฟูวัดสะแล่ง
ครูบาสมจิต ได้รับแต่งตั้งจากเจ้าคณะอำเภอลอง ให้ไปดูแลฟื้นฟูวัดสะแล่ง จากเดิมที่มีความชำรุดทรุดโทรมเหมือนกับสถานที่ไร้คุณค่าจนกลายเป็นพระอารามที่มีความสำคัญทางด้านศิลปวัฒนธรรมล้านนา และของจังหวัดแพร่ จากผลงานที่ได้รับมอบหมายและปฏิบัติจนสำเร็จลุล่วง พ.ศ. 2527 ได้รับแต่งตั้งเป็นเจ้าอาวาสวัดสะแล่ง พ.ศ. 2528 นอกจากนี้ทางเนินเขาด้านหลังวัด (ดอยโป่งมื่น) ยังมีพระพุทธรูปองค์ใหญ่ สวนสมุนไพร และเสนาสนะต่าง ๆ อยู่เป็นจำนวนมาก วัดสะแล่งจึงเป็นทั้งพุทธสถานและแหล่งเรียนรู้ที่สำคัญยิ่งของจังหวัดแพร่
ด้านเผยแผ่ศาสนา และงานสาธารณูปการ
นอกจากนี้ ยังให้การสนับสนุนช่วยเหลือวัดต่าง ๆ ในจังหวัดแพร่ เช่น สร้างเจดีย์หล่ออนุสาวรีย์ครูบามหาเถร วัดสูงเม่น หาทุนให้วัดศรีดอกสร้างอุโบสถหลังใหม่ สร้างบันไดนาคขึ้นวัดพระธาตุเขาน้อย จังหวัดน่าน สร้างวิหารวัดต้าผามอก บูรณะพระธาตุพระพิมพ์วัดบางสนุก อำเภอวังชิ้น สร้างเจดีย์พระกัปป์ในหมู่บ้านกะเหรี่ยง สร้างอุโบสถวัดแม่ปาน อุโบสถวัดสร่างโศก อุโบสถวัดดอนชัย วัดศรีสุทธาราม วัดปากจอก จังหวัดแพร่ อุโบสถวัดกลาง จังหวัดลำปาง
วัตถุมงคล
ท่านยังจัดสร้างวัตถุมงคลในโอกาสต่าง ๆ เพื่อให้คณะศรัทธาได้สั่งจองเช่าบูชา เพื่อนำรายได้ไปสมทบทุนช่วย เหลือก่อสร้างสาธารณประโยชน์ วัตถุมงคลครูบาสมจิตแต่ละรุ่น ล้วนได้รับความนิยมจากบรรดาเซียนพระเครื่องและนักสะสมนิยมวัตถุมงคล อาทิ เม็ดหยกหัวแหวน พระพุทธรูปหยกห้อยคอ รูปเจ้าแม่กวนอิมหยก ตะกรุดมหานิยม ตะกรุดกันผี เงินท๊อก (เงินตระกูลล้านนา) พระผงรูปเหมือนครูบาสมจิต
วัตถุมงคลของครูบาสมจิต จะมีพระเกจิคณาจารย์ชื่อดังแห่งภาคเหนือ เข้าร่วมพิธีปลุกเสกมากมาย อาทิ ครูบาพรหมมา พฺรหฺมจกฺโก วัดพระพุทธบาทตากผ้า ครูบาแก้ว อินทจกฺโก วัดเขื่อนคำลือ อำเภอสูงเม่น จังหวัดแพร่ หลวงพ่อกุ วัดศรีชุม จังหวัดแพร่ เป็นต้น ส่งให้วัตถุมงคลของครูบาสมจิต ได้รับความนิยมจากศิษยานุศิษย์ ด้วยมีพุทธคุณโดดเด่น เมตตามหานิยม มหาอุด แคล้วคลาดปลอดภัย รวมถึงเรื่องการสยบสิ่งอัปมงคล
สมณศักดิ์
ได้รับพระราชทานสมณศักดิ์เป็นพระครูสัญญาบัตร เจ้าอาวาสวัดราษฎร์ชั้นตรีในราชทินนามที่ “พระครูวิจิตรนวการโกศล”
มรณภาพ
ครูบาสมจิต มรณภาพลงเมื่อเวลา 09.52 นาฬิกา วันเสาร์ที่ 14 มกราคม พ.ศ. 2560 สิริอายุ ปี พรรษา 53 ณ โรงพยาบาลจุฬาภรณ์ กรุงเทพมหานคร
เส้นเมริเดียนที่ 103 องศาตะวันตก
เส้นเมริเดียนที่ 103 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
ลีโอนาร์โด นัม
ลีโอนาร์โด นัม (Leonardo Nam; เกิด 5 พฤศจิกายน พ.ศ. 2522) เป็นนักแสดงชาวออสเตรเลีย เขามีชื่อเสียงจากการรรับบทรอยในเรื่อง เดอะเพอร์เฟคสกอร์ (2004) และได้รับการยอมรับมากขึ้นจากการรับ โมริโมโตะ ในภาพยนตร์เรื่อง เร็ว..แรงทะลุนรก ซิ่งแหกพิกัดโตเกียว (2006 ) และ ไบรอัน แม็คไบรอัน ในเรื่อง เดอะซิสเตอร์ฮุดออฟเดอะทราเวลลิงแพนท์ 2 (2008)
ในปี ค.ศ. 2016 นัมเริ่มแสดงเป็น เฟลิกซ์ ลุตซ์ ในเรื่อง เวสต์เวิร์ล (2016–ปัจจุบัน) ซึ่งทำให้เขาได้รับการยอมรับอย่างกว้างขวาง
เส้นเมริเดียนที่ 103 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 103 องศาตะวันตกลากผ่านพื้นที่ดังนี้:
ลีโอนาร์โด นัม
ชีวิตส่วนตัว
นัมเกิดที่กรุงบัวโนสไอเรส ประเทศอาร์เจนตินา ในครอบครัวผู้อพยพชาวเกาหลีใต้ก่อนจะย้ายไปอยู่ที่ซิดนีย์ ประเทศออสเตรเลียเมื่ออายุได้หกขวบ นัมเข้าเรียนมัธยมที่ซิดนีย์เทคนิคัลไฮสคูลและเรียนด้านสถาปัตยกรรมที่มหาวิทยาลัยนิวเซาท์เวลส์ ก่อนจะเดินทางออกจากซิดนีย์ไปอยู่นครนิวยอร์กเมื่ออายุได้ 19 ปี
นัมแต่งงานกับไมเชล ดอดจ์ พวกเขามีลูกชายฝาแฝดด้วยกัน (เกิดปี ค.ศ. 2017) ครอบครัวอาศัยอยู่ในแซนดีเอโก